Diari Oficial de la Generalitat Valenciana


Sumari del DOGV 2950, del 12-03-1997 (1997/867843)

ORDRE de 28 de febrer de 1997, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1997, determinades subvencions gestionades per la Direcció General de Produccions, Mercats i Pesca, amb bases reguladores en vigor
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1997/02/28/(2)/dof/vci/html**

### Dades del document

Número de DOGV
:   2950

Data del DOGV
:   12-03-1997

Secció del DOGV
:   DISPOSICIONS GENERALS

Número del document
:   1997/867843


Data del document
:   28-02-1997

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

ORDRE de 28 de febrer de 1997, de la Conselleria d'Agricultura, Pesca i Alimentació, per la qual es publiquen les línies pressupostàries i els imports globals màxims que financen, per a 1997, determinades subvencions gestionades per la Direcció General de Produccions, Mercats i Pesca, amb bases reguladores en vigor.
  
L'article 47.11 del text refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indique la línia o línies de subvencions que les financen i l'import global màxim que s'hi destina. Aquests aspectes depenen de la llei anual de pressupostos, en aquests moments la Llei 4/96, de 30 de desembre, de Pressupostos de la Generalitat Valenciana per a l'exercici 1997.
  
  
Per això, vista la proposta del director general de Produccions, Mercats i Pesca, en l'exercici de les funcions que tinc atribuïdes,
  
  
  
Ordene:
  
  
Article 1
  
Les subvencions regulades en les disposicions de la Conselleria d'Agricultura, Pesca i Alimentació, esmentades en aquest article i gestionades per la Direcció General de Produccions, Mercats i Pesca es concediran, en l'exercici 1997, a càrrec de les línies de subvenció i pels imports globals màxims que s'assenyalen, d'acord amb la Llei 4/96, de 30 de desembre, de Pressupostos de la Generalitat Valenciana per a l'exercici 1997.
  
La data límit per a la presentació de sol·licituds d'ajuda figura en la base reguladora corrresponent.
  
  
Programa 714.10, d'Ordenació i Millora de la Producció Pesquera.
  
  
Línia 401/000/97
  
  
Ordre d'1 de març de 1995, en la qual s'estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.95).
  
Import global màxim: 78.431.581 PTA.
  
Aquesta línia d'ajudes es troba cofinançada per fons finalistes procedents de la Comunitat Europea, a través del Fons Social Europeu, i la seua distribució és la següent:
  
- Fons Social Europeu: 60.989.919 PTA.
  
- Generalitat Valenciana: 66.276.712 PTA.
  
  
Línia 402/000/97
  
Ordre de 2 de gener de 1995, per la qual s'estableixen ajudes per a la paralització temporal de la flota pesquera (DOGV núm. 2.431, de 19.01.95).
  
Import global màxim: 407.933.253 PTA.
  
  
Línia 403/000/97
  
Ordre de 29 de març de 1996, per la qual s'estableixen ajudes a les confraries de pescadors i a les seues federacions (DOGV núm. 2.726, d'11.04.96).
  
Import global màxim: 00.773.591 PTA.
  
  
Línia 701/000/97
  
Ordre de 21 de juny de 1995, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.95).
  
Import global màxim: 2.992.277.408 PTA.
  
  
Aquesta línia d'ajudes es troba cofinançada amb fons finalistes procedents de la Comunitat Europea a través de l'Instrument de Finançament d'Orientació de la Pesca i del Ministeri d'Agricultura, Pesca i Alimentació, i la seua distribució és la següent:
  
  
- Instrument de Finançament d'Orientació de la Pesca: 9.178.158.767 PTA.
  
- Ministeri d'Agricultura, Pesca i Alimentació: 072.383.259 PTA.
  
- Generalitat Valenciana: 513.862.599 PTA.
  
  
Línia 702/000/97
  
Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91).
  
  
Import global màxim: 16.739.853 PTA.
  
  
Ordre de 29 de març de 1996, per la qual s'estableixen ajudes a les confraries de pescadors i a les seues federacions (DOGV núm. 2.543, de 04.07.95).
  
Import global màxim: 4.000.000 PTA.
  
Article 2
  
El termini de presentació dels documents que acrediten la realització de la conducta, activitat o inversió subvencionada finalitzarà en l'exercici pressupostari per al qual, en cada cas, s'haja concedit l'ajuda pública d'acord amb les bases reguladores. En el supòsit de subvencions plurianuals, es justificarà en cada any o exercici pressupostari per l'import de l'anualitat corresponent.
  
  
  
Disposicions addicionals
  
  
Primera
  
S'afegeix una nova disposició addicional a l'Ordre de 21 de juny de 1995, de la Conselleria de Agricultura, Pesca i Alimentació, per la qual s'estableixen normes d'ordenació i ajudes amb finalitat estructural en el sector de la pesca i l'aqüicultura (DOGV núm. 2.543, de 04.07.95), que queda redactat en els termes següents:
  
  
  
"Disposició addicional sisena
  
Els beneficiaris de subvencions a càrrec dels pressupostos de la Generalitat Valenciana acreditaran, davant la Conselleria d'Agricultura, Pesca i Alimentació, que es troben al corrent de les seues obligacions tributàries i de seguretat social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96), i, així mateix, hi seran d'aplicació les exoneracions que s'hi establisquen."
  
  
  
Segona
  
S'afegeixen noves disposicions addicionals i transitòries a l'Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91), que queda redactat en els termes següents:
  
  
"Disposició addicional primera
  
Els beneficiaris de subvencions a càrrec dels pressupostos de la Generalitat Valenciana acreditaran, davant la Conselleria d'Agricultura, Pesca i Alimentació, que es troben al corrent de les obligacions tributàries i de seguretat social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96), i, així mateix, hi seran d'aplicació les exoneracions que s'hi estableixen".
  
  
  
"Disposició addicional segona
  
Queda derogat l'últim paràgraf de la disposició addicional cinquena, que diu:
  
- quatre milions de pessetes per als bucs d'eslora entre perpendiculars igual o superior a 12 metres".
  
  
"Disposició addicional tercera
  
Es delega en el director general de Produccions, Mercats i Pesca la resolució i la concessió de les ajudes a què es fa referència en l'Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91)".
  
  
"Disposició addicional quarta
  
Es fa una nova redacció de l'article vint-i-u de l'Ordre de 6 de novembre de 1991, per la qual s'estableixen ajudes en forma de subvenció per al sector pesquer i de l'aqüicultura de la Comunitat Valenciana (DOGV núm. 1.668, de 21.11.91), que queda redactat en els termes següents:
  
  
Article 21
  
Les sol·licituds es presentaran, juntament amb la documentació que les acompanye, en els serveis territorials de la Conselleria d'Agricultura, Pesca i Alimentació o en qualsevol dels llocs que s'estableixen en l'article 38.4 de la Llei 30/92, de 26 de novembre de 1992, abans del 30 de juny de cada any. Les sol·licituds presentades després d'aquesta data passaran a la convocatòria següent, si en l'exercici següent s'habiliten els crèdits corresponents.
  
Transcorreguts sis mesos des de la finalització del termini hàbil de presentació de sol·licituds sense que s'hi haja dictat resolució expressa, s'entendran desestimades.
  
Les sol·licituds d'ajudes resoltes negativament per falta de fons econòmics passaran a la convocatòria següent, si n'hi haguera, després de la petició de l'interessat i actualitzant, si cal, la documentació pertinent".
  
  
"Disposició transitòria
  
El que es disposa en la disposició addicional segona no serà d'aplicació als expedients de sol·licitud presentats abans de l'entrada en vigor d'aquesta disposició."
  
  
Tercera
  
S'afegeix una nova disposició addicional a l'Ordre d'1 de març de 1995, en la qual s'estableix un sistema d'ajudes per a accions formatives en el sector maritimopesquer (DOGV núm. 2.471, de 16.03.95), que queda redactat en els termes següents:
  
  
"Disposició addicional tercera
  
Els beneficiaris de subvencions a càrrec dels pressupostos de la Generalitat Valenciana acreditaran, davant la Conselleria d'Agricultura, Pesca i Alimentació, que es troben al corrent de les obligacions tributàries i de seguretat social, d'acord amb el que es disposa en l'Ordre de 30 de maig de 1996, de la Conselleria d'Economia i Hisenda (DOGV núm. 2.775, de 21.06.96), i, així mateix, hi seran d'aplicació les exoneracions que s'hi establisquen".
  
  
  
Disposició final
  
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
  
València, 28 de febrer de 1997
  
  
La consellera d'Agricultura, Pesca i Alimentació,
  
MARIA ÀNGELS RAMÓN-LLIN I MARTÍNEZ


Còpia Permalink ELI